ദാദയെ പോലെയാകാന് ഇടംകൈയ്യന് ബാറ്ററായ വെങ്കിടേഷ് അയ്യര് കെ.കെ.ആറിലെത്തിയത് സ്വപ്നസാക്ഷാത്കാരമെന്ന് ദുബൈ: ഇന്ത്യന് പ്രീമിയര് ലീഗ് എന്നത് അവസരങ്ങളുടെ ജാലകമാണ്. കിട്ടുന്ന അവസരങ്ങള് മുതലെടുത്ത് പടികള് കയറിപ്പോയ ഒത്തിരി താരങ്ങളുടെ ഉദാഹരണങ്ങള് നമ്മുടെ മുമ്ബിലുണ്ട്. ഐ.പി.എല് 2021 എഡിഷന്റെ രണ്ടാം ഭാഗം യു.എ.ഇയില് അരങ്ങേറുേമ്ബാള് കിട്ടിയ അവസരങ്ങള് മുതലെടുക്കുന്ന ഒരുതാരത്തെ അഭിനന്ദിക്കുകയാണ് ഏവരും. ഓപണിങ് ബാറ്റ്സ്മാനായി സ്ഥാനക്കയറ്റം കിട്ടിയതിന് പിന്നാലെ നിര്ഭയമായ ബാറ്റിങ്ശൈലികൊണ്ട് ഏവരുടെയും ശ്രദ്ധ കവര്ന്ന വെങ്കിടേഷ് അയ്യരെ കുറിച്ചാണ് പറഞ്ഞ് വരുന്നത്.വ്യാഴാഴ്ച നിലവിലെ ജേതാക്കളായ മുംബൈ ഇന്ത്യന്സിനെ കൊല്ക്കത്ത നൈറ്റ്റൈഡേഴ്സ് ഏഴുവിക്കറ്റിന് തകര്ത്തപ്പോള് അര്ധസെഞ്ച്വറിയുമായി വെങ്കി കളംനിറഞ്ഞാടിയിരുന്നു. ഇപ്പോള് താന് റോള് മോഡലാക്കിയ താരം മറ്റാരുമല്ല മുന് ഇന്ത്യന് നായകന് സൗരവ് ഗാംഗുലിയാണെന്ന് തുറന്ന് പറയുകയാണ് താരം. സൗരവ് ഗാംഗുലി നായകനായിരുന്ന ടീമായതിനാല് തന്നെ കെ.കെ.ആറിന് വേണ്ടി ആദ്യം കളിക്കണമെന്നായിരുന്നു എന്റെ ആഗ്രഹം. എന്നെ ടീമിലെടുത്തപ്പോള് അത് സ്വപ്ന സാക്ഷാത്കാരമായി. എന്നെ എല്ലാവരും നന്നായി സ്വീകരിച്ചു. സമ്മാനങ്ങള് ലഭിച്ചു. ഞാന് ദാദയുെട വലിയ ഫാന് ആണ്. അദ്ദേഹത്തിന് ലോകത്തെമ്ബാടുമായി ലക്ഷക്കണക്കിന് ആരാധകരുണ്ട്. ഞാനും അതില് ഒരാളാണ്. എന്റെ ബാറ്റിങ്ങില് അദ്ദേഹം വലിയ സ്വധീനം ചെലുത്തിയിട്ടുണ്ട് ഐ.പി.എല്ടി20.കോമില് പങ്കുവെച്ച വിഡിയോയില് വെങ്കി സഹതാരം രാഹുല് ത്രിപാഠിയോട് പറഞ്ഞു. തുടക്കകാലത്ത് ഞാന് വംൈകയ്യന് ബാറ്റര് ആയിരുന്നു. എനിക്ക് ദാദയെ അതേ പടി പകര്ത്തേണ്ടിയിരുന്നു. അദ്ദേഹം എങ്ങനെയാണോ സിക്സ് അടിക്കുന്നതെന്നും ബാറ്റ് ചെയ്യുന്നതെന്നും ഞാന് നോക്കി പഠിച്ചു. അറിയാതെ അദ്ദേഹം എന്റെ ബാറ്റിങ്ങില് വലിയ പങ്കുവഹിച്ചിട്ടുണ്ട്. ഞാന് അവസരങ്ങള്ക്കായി കാത്തിരിക്കുകയായിരുന്നു. എനിക്കറിയാം അവസരങ്ങള് എന്നെ തേടിയെത്തുമെന്ന് വെങ്കി പറഞ്ഞു. നേരത്തെ ക്വിന്റണ് ഡികോക്കിന്റെ മികവില് ആദ്യം ബാറ്റുചെയ്ത മുംബൈ ആറുവിക്കറ്റിന് 155 റണ്സ് ചേര്ത്തു. ത്രിപാഠിയുടെയും 42 പന്തില് 74 നോട്ടൗട്ട് വെങ്കിയുടെയും 30 പന്തില് 53 വെടിക്കെട്ട് ബാറ്റിങ് മികവില് 15.1ഓവറില് മൂന്ന് വിക്കറ്റ് നഷ്ടത്തില് കൊല്ക്കത്ത ലക്ഷ്യത്തിലെത്തി. ഞായറാഴ്ച ചെന്നൈ സൂപ്പര് കിങ്സിനെതിരെയാണ് കൊല്ക്കത്തയുടെ അടുത്ത മത്സരം.